PMIndiaData/PMIndiaSum huggingface dataset:
মন্ত্রীমন্দলনা লৌউ শিংউবা অমসুং মসিগা মরি লৈনবা লমশিংদা ভারত অমসুং ফিলিপিন্সকী মরক্তা এমওয়ু এপ্রুব তৌখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ফিলিপিন্সকী মরক্তা লৌউ শিংউবা অমসুং মসিগা মরি লৈনবা লমশিংদা মেমোরেন্দম ওফ অন্দর্সতেন্দিং (এমওয়ু) খুৎয়েক পিননবগীদমক মসিগী ওইবা অয়াবা পিখ্রে । এমওয়ু অসিনা লৌউ শিংউবগী লমদা নাকল অনিগী ওইবা মরি ফগৎহল্লগনি অমসুং লৈবাক অনিমক্তা ম্যুচেলি বেনিফিত ফংহল্লগনি । মসিনা লৈবাক অনিমক্তা খ্বাইদগী ফবা লৌউ শিংউবগী প্রেক্তিসশিংগী খংমিন্নহল্লগনি অমসুং পোৎথোক হেন্না পুথোকহল্লগনি লোয়ন লোয়ননা গ্লোবেল মার্কেত এসেস হেঙ্গৎহল্লগনি । এমওয়ু অসিনা চেং পুথোকপা অমসুং প্রোসেস তৌবা, মল্তি ক্রোপিং সিস্তেম, দ্রাই লেন্দ ফার্মিং সিস্তেম, বাইও-ওর্গানিক ফার্মিং, সোলিদ অমসুং ৱাতর কঞ্জার্বেসন অমসুং মেনেজমেন্ত, লৈপাক লৈহাও চেলহনবা, সেরিকলচর, এগ্রো ফোরেস্ত্রী, লাইবস্তোক হেঙ্গৎহনবা অসিনচিংবা লমশিংদা কোওপরেসন ফংহল্লগনি । লৈবা অনিমক্কী মীহুৎ মশিং মান্ননা য়াওবা জোইন্ত ৱার্কিং গ্রুপ অমা শেম্নবা এমওয়ু অসিদা পল্লি । জোইন্ত ৱার্কিং গ্রুপ অসিনা চহি অনি খুদিংগী ভারত্তা অমুক ফিলিপিন্সতা অমুক উন্নগনি ।
মন্ত্রীমন্দলনা ইন্তিগ্রেতেদ ই-ফিলিং অমসুং সেন্ত্রেলাইজ প্রোসেসিং সেন্তর ২.০ প্রোজেক্তকীদমক এক্সপেন্দিচর সেঙ্কসন অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইনকম তেক্স দিপার্তমেন্তকী ইন্তিগ্রেতেদ ই–ফিলিং অমসুং সেন্ত্রেলাইজ প্রোসেসিং সেন্তর ২.০ প্রোজেক্তকীদমক লুপা কোতি ৪,২৪১.৯৭কী এক্সপেন্দিচর সেঙ্কসনদা অয়াবা পীখ্রে। কেন্দ্রগী মন্ত্রীমন্দলনা শেনবা চহী ২০১৮–১৯ ফাওবগী হৌজিক লৈরিবা সি.পি.সি–আই.তি.আর. ১.০ প্রোজেক্তকী লুপা কোতি ১,৪৮২.৪৪গী কন্সোলিদেতেদ কোস্তকীদমক এস্কপেন্দিচর সেঙ্কসন অদুসু অয়াবা পীখ্রে। প্রোজেক্ত অসিগী পাক চাওরবা ওবজেক্তিবশিং অদু মখাদা পীরি: . তেক্সপেয়রগীদমক ফাস্তর অমসুং একুরেৎ আউতকম্স । . অহানবা ওইনা চুম্না থেংনবা, . থাক খুদিংমক্তা য়ুজর এক্সপরিয়েন্স হেঙ্গৎহনবা। . মখাতাবা এঙ্গেজমেন্তকী থোংদা তেক্সপেয়র এৱারনেস অমদি এজুকেসন ফগৎহনবা । . ভোলুন্তরী তেক্স কোমপ্লিয়েন্স প্রমোৎ তৌবা। . আউতস্তেন্দিং দিমান্দ মেনেজ তৌবা।
পি.এম.না সিভিল সর্ভিসেস (মেন) একজামিনেসন, ২০২১ মাইপাকখ্রবশিংদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা সিভিল সর্ভিসেস (মেন) একজামিনেসন, ২০২১ মাইপাকখ্রবা পুম্নমক্তা নুংঙাইবা ফোঙদোকখ্রে। মথং-মথং ত্বিত তৌরদুনা প্রধান মন্ত্রীনা হায়খি; “সিভিল সর্ভিসেস (মেন) একজামিনেসন, ২০২১ মাইপাকখ্রবা পুম্নমক্তা ঐহাক্না নুংঙাইবা ফোঙদোকচরি। ঐখোয়না আজাদী কা অমৃত মহোৎসব পালন তৌরিবা, ভারতকী চাউখৎ খোঙচৎকী মরু ওইবা তানফম অমদা মখোয়গী এদমিনিস্ত্রেতিব কেরিয়রশিংগী লম্বীদা খোঙ থাংজিলক্লিবা নহারোলশিংদা ঐহাক্না য়াইফ-মঙ্গোল পীজরি।” “সিভিল সর্ভিসেস একজাম অসি মাইপাকহৌদ্রবা মীওইশিংগী নুংঙাইতবা অদু ঐহাক্না খঙই অদুবু মখোয় অসি মখোয়না চংখিবা লম অমা হেক্তদা মীথোই-মীহেন ওইবা ঙমগনি অমসুং ভারতকী মীংচৎ পুরকপা ঙমগনি। মখোয়দা ঐহাক্না য়াইফ-মঙ্গোল পীজরি।”
প্রধানমন্ত্রীনা সাইক্লোন ‘ওখী’না শোকহল্লবা মফমশিং য়েংশিন্নবা হয়েং লক্ষদ্বীপ, তমিলনাদু অমসুং কেরলদা চৎকনি

প্রধানমন্ত্রী শ্রী নরেন্দ্র মোদী হয়েং লক্ষদ্বীপ, তমিলনাদু অমসুং কেরলদা চৎকনি। প্রধানমন্ত্রীনা সাইক্লোন ‘ওখী’না অমাং-অতা থোকহল্লবা মতুং মফম অদুদা ওইরিবা ফিভম অদু য়েংশিনগনি অমসুং মদুগা লোইননা মহাক্না কাবারত্তী, কন্যকুমারী অমসুং তিরুঅন্তপুরমদা পাইখৎলিবা তেংবাং পীবগী থবক-থৌরমগী ওইরিবা ফিভম অদু য়েংশিনগনি। চৈরক অসিদা প্রধানমন্ত্রীনা ওফিসিএল অমসুং মীয়ামগী মীহুৎশিংগা লোইননা মীফম পাংথোক্কনি। মহাক্না ঙা ফাবশিং অমসুং লৌমীশিং য়াওনা সাইক্লোন্না অৱাবা নংহল্লবা মীওইশিংগসু উন্নগনি। নবেম্বরগী অরোইবা অমসুং দিসেম্বর, ২০১৭কী হৌরকপা শরুক্তা সাইক্লোন ‘ওখী’না কেরল , তমিলনাদু অমসুং লক্ষদ্বীপকী মফম কয়া শাথিনা অমাং অতা থোকহনখিবনি। চৈরক অসিদা প্রধানমন্ত্রীনা সাইক্লোন্না ওইহল্লিবা ফিভম অদু লেপ্তনা য়েংশিন্দুনা লাকখি। মসিগী মতাংদা মহাক্না মরি লৈনবা ওথোরিতী অমসুং ওফিসিএলগা ৱারি শান্নখি। ঙাক-শেল মন্ত্রী শ্রীমতী নির্মলা সীতারমণনা দিসেম্বর ৩ অমসুং ৪দা তমিলনাদুগী কন্যাকুমারী জিলা অমসুং তিরুঅন্তপুরমদা সাইক্লোন্না শোকহল্লবা মফমশিংদা চৎখি। কেবিনেৎ সেক্রেতরী শ্রী পী.কে. সিনহাগী লুচীং মখাদা নেস্নেল ক্রাইসিস মেনেজমেন্ত কমিতী (এনসিএমসি)গী মীফম দিসেম্বর ৪দা ফমখি অমসুং সাইক্লোন্না শোকহল্লবা রাজ্য অমসুং য়ুনিয়ন তেরিতোরীশিংদা চৎথরিবা তেংবাং পীবা অমসুং মী কনবগী থবক-থৌরমশিং য়েংশিনখি। কেন্দ্র অমসুং শোকহল্লবা রাজ্যশিংগী সরকারগী এজেন্সীশিংনা কোস্ত গার্দ, এয়র ফোর্স, নেভী, অমসুং এনদিআরএফকা লোইননা তেংবাং পীবা অমসুং মী কনবগী থবক পাইখৎতুনা লাক্লি। সাইক্লোন ‘ওখী’না শোকহল্লবা মফমশিংদা রিলিফ কেম্পশিং হাংদোক্লে। কেন্দ্র সরকারনা মহৌশানা থোকহনবা অমাং-অতা অসি থেংননবা রাজ্য সরকারনা পাইখৎলিবা থৌরাং অসিদা অৱাৎপা মেনশিনবা ওইনা চৎলিবা শেনবা চহি ২০১৭-১৮দা কেরল অমসুং তমিলনাদু সরকারশিংদা স্তেৎ দিজাস্তর রিলিফ ফন্দ (এসদিআরএফ)গী অনিশুবা ইন্সতোলমেন্ত থাদোকখ্রে। শেনবা চহি ২০১৭-১৮গী কেরল অমসুং তমিলনাদুগী রাজ্য সরকারশিংগী এসদিআরএফকী কেন্দ্রগী শরুক অসি মথংশিৎনা লুপা কোতি ১৫৩ অমসুং লুপা কোতি ৫৬১নি। সাইক্লোন ‘ওখী’না দিসেম্বর ৫গী মতুংদা তপ্না তপ্না হন্থরকপগা লোইননা প্রধানমন্ত্রীনা ত্বিতরদা ত্বীৎ তৌদুনা মসিগী ফিভম অসিবু মায়োক্ননবা মতিক চানা শেম-শাখিবা অমসুং মীয়ামদা মপুং ফানা মতেং পাংবীবগীদমক্তা কেন্দ্র সরকারগী এজেন্সীশিং, তোঙান তোঙানবা রাজ্য সরকারশিং, মফম অদুগী এদমিনিস্ত্রেসনশিং অমসুং শরুক য়াখিবা মীয়ামদা থাগৎপা ফোংদোকখি। মসিগী মমাংদা প্রধানমন্ত্রীনা মতম মতমগী ওইনা ত্বীৎ তৌদুনা সাইক্লোন্না শোকহল্লবা মীয়ামদা অঙম্বা মতেং ফংহন্নবগী মতাংদা লৈবাক অসিগী মীচম মীয়ামদা পাউ পীদুনা লাকখি। মসিদা নত্তনা প্রধানমন্ত্রীনা সাইক্লোন অসিনা শোকহল্লবা মীয়ামগী মতেং পাংনবগীদমক লৈবাক মীয়ামদা পুক্নীংসু থৌগৎখি।
প্রধান মন্ত্রীনা রাজস্থানগী ঝুনঝুনুদা নেস্নেল ন্যুত্রিসন মিসন হৌদোকখ্রে অমসুং বেতি বচাও, বেতি পঢ়াও হেন্না পাকথোক চাওথোকহনখ্রে

ইন্তরনেস্নেল ৱুমেন্স দেগী তঞ্জা লাকপদা প্রধান মন্ত্রী শ্রী নরেন্দ্র মোদীনা ঙসি রাজস্থানগী ঝুনঝুনুদা নেস্নেল ন্যুত্রিসন মিসন হৌদোকখ্রে অমসুং বেতি বচাও বেতি পঢ়াও প্রোগ্রাম হেন্না পাকথোক চাওথোকহনখ্রে। প্রধান মন্ত্রীনা চাওখৎপা ৱাৎলিবা জিলাশিংগী দিস্ত্রিক্ত মেজিস্ত্রেতশিংগা উন্নদুনা ৱারি শান্নখি। বেতি বচাও বেতি পঢ়াও প্রোগ্রাম অসিনা কান্নবা ফংলবা মমাশিং অমসুং অঙাং নুপীমচাশিংগশু মহাক্না ৱারি শান্নখি। বেতী বচাও বেতী পঢ়াও প্রোগ্রামগী মখাদা খ্বাইদগী ফজনা মথৌ তৌরিবা জিলাশিং অদুদা প্রধান মন্ত্রীনা সর্তিফিকেৎশিং য়েন্থোকখ্রে। থৌরম অদুদা ৱা ঙাংলদুনা, রাজস্থানগী মুখ্য মন্ত্রী শ্রীমতি ভাসুন্ধরা রাজেনা হায়খি মদুদি, মরুওইবা স্কিম অমা হৌদোক্নবা প্রধান মন্ত্রীনা রাজস্থান খনবিরকপদা মহাক নুঙাইবা ফাওই। ৱুমেন এমপৱার্মেন্তকী মায়কৈরোমদা প্রধান মন্ত্রীনা হোৎনরিবশিং অসিদা রাজস্থান্না মতম পুম্নমক্তা শৌগৎকনি হায়না মহাক্না মখা তাখি। থৌরম অদুদা তিনখিবা মীয়াম অদুদা ৱা ঙাংলদুনা প্রধান মন্ত্রীনা হায়খি মদুদি তেক্নোলোজীগী শক্তিগী খুত্থাংদা ঝুনঝুনু অসি লৈবাক্কী মফম পুম্নমক্কা শম্নহল্লে। বেতি বচাও, বেতি পঢ়াও খোংজং মায় পাক্না চত্থবগীদমক মহাক্না ঝুনঝুনু জিলাবু থাগৎপা ফোংদোকখি। নুপীমচা অমসুং নুপামচাশিংগী মরক্তা করিগুম্বা মখল অমত্তগী খেৎনবা থম্লোয়দবনি হায়না মহাক্না হায়খি। নুপামচাশিংগুম্না নুপীমচাশিংশু ক্বালিতী এজুকেসন ফংহনবগী মরুওইবা অদু প্রধান মন্ত্রীনা কন্না পনখি। ইচানুপীশিং অসি পোৎলুম নত্তে, মখোয়না ঐখোয়গী লৈবাক্কীদমক মীংচৎ পুরক্লি অমসুং লম কয়াদা মকোক থোংলি হায়না মহাক্না হায়খি। অঙাংশিংদা মচি ওইবা চিঞ্জাক ফংহনবগী মরুওইবা অদুশু প্রধান মন্ত্রীনা পনখি। মিসন ইনদ্রধণুশনা নুপী অমসুং অঙাংশিংগী পুন্সিদা চাওনা অহোংবা পুরক্লে হায়না মহাক্না হায়খি।
কেদেত (য়ু-১৭) ৱর্ল্দ রেস্তলিং চেম্পিয়নশিপতা ভারতকী রেস্তলিং কন্তিঞ্জেন্তনা মখোয়গী ফজরবা পর্ফোরমেন্সশিং উৎখিবগীদমক পি.এম.না থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ইতালীগী রোমদা পাঙথোকখিবা কেদেত (য়ু-১৭) ৱর্ল্দ রেস্তলিং চেম্পিয়নশিপতা ভারতকী য়ু-১৭ কন্তিঞ্জেন্তনা মখোয়গী ফজরবা পর্ফোরমেন্সশিং উৎখিবগীদমক থাগৎপা ফোঙদোকখ্রে। ত্বিত অমদা প্রধান মন্ত্রীনা হায়খি; “গোল্দ ৭ য়াওনা মেদল ১৪ (মসিগী মনুংদা ৫দি নুপী এথলেতনা লৌখি) লৌখিবা অমসুং চহি ৩২গী মতুংদা গ্রেকো রোমন্দা গোল্দ অমা লৌখিবগা লোয়ননা কেদেত (য়ু-১৭) ৱর্ল্দ রেস্তলিং চেম্পিয়নশিপতা উৎখিবা ভারতকী পর্ফোরমেন্স অসি খ্বাইদগী ফজবা ওইখি। ভারতনা মেদল তেল্লীদসু মকোক্তা লৈখি। ঐখোয়গী কন্তিঞ্জেন্তবু থাগৎপা ফোঙদোকচরি।”
“ইকোনোমিক পোলিসী-দি রোদ এহেদ” হায়বা হিরমদা নীতি আয়োগনা ইকোনোমিস্তশিং অমসুং এক্সপার্তশিংগা উন্নখিবা অদুদা প্রধানমন্ত্রীনা শরুক য়াখ্রে

“ইকোনোমিক পোলিসী-দি রোদ এহেদ” হায়বা হিরমদা নীতি আয়োগনা শিন্দুনা ইকোনোমিস্ত অমসুং এক্সপার্ত ৪০ হেনবগা ঙসি উন্নখিবা থৌরম অদুদা প্রধানমন্ত্রী শ্রী নরেন্দ্র মোদী শরুক য়াখ্রে । থৌরম অদুগী মনুংদা শরুক য়ারিবশিংনা মেক্রো ইকোনোমী, এগ্রিকলচর অমসুং রুরেল দিবেলপমেন্ত, এমপ্লোইমেন্ত, হেল্থ অমসুং এদুকেসন, মেনুফেকচরিং অমসুং এক্সপোর্তস, অর্বান দিবেলপমেন্ত, ইনফ্রাস্ত্রকচর অমসুং কনেক্তিবিতী অসিনচিংবা তোঙান তোঙানবা ইকোনোমীগী ওইবা হিরমশিংদা মখোয়গী ৱাখল্লোন অদু পাওদমখি । শেল থুমগী মন্ত্রী শ্রী অরুন জেতলেনা শরুক য়ারিবা পুম্নমকপু মখোয়গী খন্ননিঙাই ওইবা সজেসনশিং অদুগীদমক থাগৎপা ফোংদোকখি । মহাক্কী ৱারোলদা প্রধানমন্ত্রীনা ইকোনোমীগী তোঙান তোঙানবা এস্পেক্তশিংদা মখোয়গী সজেসনশিং অমসুং ওবজার্বেসনশিং অদুগীদমক শরুক য়ারিবশিংবু থাগৎপা ফোংদোকখি । মীফম অদুদা ইকোনোমীগা মরি লৈনবা তোঙান তোঙানবা কেন্দ্রগী মন্ত্রীশিংনা শরুক য়াখি । নিতী আয়োগকী ভাইস চেয়ারমেন শ্রী রজিব কুমার, অমসুং কেন্দ্র সকার অমদি নিতী আয়োগকী মকোকথোংবা ওফিসারশিংশু শরু য়াখি ।
পি.এম.না ইন্দিয়াগী নিংতম লান্দা শরুক য়াখিবা শক্নাইরবশিংগী মফমদা শ্রদ্ধাঞ্জলী কৎখ্রে

প্রধান মন্ত্রী শ্রী নরেন্দ্র মোদীনা ঙসি নিংতম লান্মী, খোঙজং চংশিনখিবা, অওনবা পুরকপশিং অমসুং নিংতম লান্মীশিং পুম্বদা শ্রদ্ধাঞ্জলী কৎখ্রে। মহাক্না অখন্ননা ইন্দিয়াগী নিংতম লান্দা মশক নিংথিনা খঙহৌদ্রবা খোঙজং চংশিনখিবা, অওনবা পুরকপশিং অমসুং নিংতম লান্মীশিংদা ইকাই খুম্নবা উৎখি। মহাক্না ঙসি অহমেদবাদকী সাবরমতী আশ্রম‘আজাদী কা অমরুত মহোৎসব’ (India@75) হৌদোকখ্রবা মতুং ৱা ঙাংবদা হায়খিবনি। মশক নিংথিনা খঙহৌদ্রবা খোঙজং চংশিল্লিবা অমসুং লান্থেংনরিবশিং অসিগী থৌদাংশিং অসি থাগৎপা ফোংদোক্লদুনা প্রধান মন্ত্রীনা হায় মদুদি থেংনখিবা লান অমসুং খোঙজং খুদিংমক অরানবা কয়া অমগী মায়োক্তা অচুম্বনা য়াম্না কনখিবা, ভারতকী নিংখা তম্বগী মওং অসিনি। মহাক্না হায় মদুদি, লানফম অসি রাম, মহাভারতকী কুরুক্ষেত্রা, হালদীঘাতী অমসুং শিবাজী মতমগী ওইখিবা ৱাখল্লোল অমসুং মথৌনাশিংগা মান্নবা উৎলি। প্রধান মন্ত্রীনা কোল, খাসি, সন্থল, নাগা, ভিল, মুন্দা, সন্যাসি, রামোশি, কিত্তুরগী খোঙজং, ত্রাবানকোরগী খোঙজং, বার্দোলিগী সত্যগ্রহ, সমভলপুর, চৌর, বুন্দেল অমসুং কুকাগী খোঙজং পনখি। শ্রী মোদীনা হায় মদুদি অসিগুম্বা খোঙজং কয়া অসিনা লৈবাক অসিগী মফম কয়াদা নিংতম্বগী মৈরীনা কন্না চাকখি। সিখ গুরুগী চৎনবী অসিনা লৈবাক অসি কলচর অমসুং চৎনবী কয়াদগী ঙাক-শেন্দুনা থম্লি হায়না মহাক্না হায়খি। প্রদান মন্ত্রীনা হায়খি মদুদি লৈবাক অসিদা মুনিশিং, মহান্তশিং অমসুং আচার্য়াশিং মঙাল থোক্না চোকথবা লৈতনা মৈচাক অসি মতম পুম্বদা কাওরোইদবনি। মসিনা লৈবাক শিনবা থুংনা নিংতম্বগী অচেৎপা মফম অমা ওইখি। প্রধান মন্ত্রীনা হায় মদুদি নোংপোক্লোমদা মুনিশিং হায়বদি চৈতন্যা মহাপ্রভু অমসুং শ্রীমন্ত সানকারা দেবনা সমাজ অসিদা লম্বী উৎখি অমসুং মখোয়বু পন্থুংদা মিয়েং চংদুনা লৈ। নোংচুপ্লোমদা মীরাবাই, এক্নাথ, তুকারাম, রামদাস অমসুং নার্সি মেহ্তা, অৱাংদা সান্ত রমানন্দ, কাবির্দাস, গোস্বামী তুলসিদাস, সুর্দাস, গুরু নানক দেব, সান্ত রাইদাস্না য়েংলকখি। মসিগী মান্ননা, খাদা মাধবাচার্য়া, নিম্বার্কাচার্য়া, বলাভাচার্য়া অমসুং রামানুজাচার্য়ানা কোল্লি। প্রধান মন্ত্রীনা হায় মদুদি ভক্তিগী মতম মনুংদা শক্নাইরবা মালিক মোহমদ জায়াসি, রাস খান, সুরদাস, কেশাবদাস অমসুং বিদ্যাপতিনা সমাজ অসিদা অৱাৎপা মেমখৎপদা পুক্নিং থৌগৎখি। মসিগী শক্নাইরবশিং অসিনা নিং-খা তম্বগী পান-ইন্দিয়া অসিগী থৌদাং লৌখি। প্রধান মন্ত্রীনা মীয়ামদা থৌনা ফরবা অমসুং ফরবীশিং অসিগী পুন্সি ৱারী খঙহনবা মথৌ তাই হায়না মরুওইবা পীখি। মসিগী ৱারীশিং অসিনা লাক্কদৌরিবা মীরোল অসিদা মমল য়াম্লবা পারা অমা তম্বিদুনা অমত্তা ওইবা অমসুং পন্থুং ফংনবা চংশিনবদা পুক্নিং থৌগৎলগনি, হায়রগা প্রধান মন্ত্রীনা লোইশিনখি।
পি.এম.না তামিল নাদুগী সি.এম.দা রাজ্য অসিগী শরুকশিংদা নোং কন্না চুরিবা অসিগী মতাংদা ৱারী শাখ্রে

প্রধান মন্ত্রী, শ্রী নরেন্দ্র মোদীনা তামিল নাদুগী মুখ্য মন্ত্রী, থীরু এম.কে. স্তেলিনগা ৱারী শাখ্রে অমসুং রাজ্য অসিগী শরুকশিংদা নোং কন্না চুরিবা অসিনা ওইহল্লক্লিবা ফীভম অসিগী মতাংদা খন্নখ্রে। শ্রী মোদীনা রেস্ক্যু অমসুং রিলিফকী থবক-থৌরমদা কেন্দ্রদগী অঙম্বা মতেং পীগনি হায়নসু থাজবা পীখ্রে। ত্বিত অমদা প্রধান মন্ত্রীনা হায়খি; "তামিল নাদুগী সি.এম. @mkstalinগা ৱারী শাদুনা রাজ্য অসিগী শরুকশিংদা নোং কন্না চুরিবা অসিনা ওইহল্লক্লিবা ফীভম অসিগী মতাংদা খন্নখ্রে। রেস্ক্যু অমসুং রিলিফকী থবক-থৌরমদা কেন্দ্রদগী অঙম্বা মতেং পীগনি হায়নসু থাজবা পীখ্রে। ঐহাক্না মীপুম খুদিংমক শাফনা অমসুং তেক্তা কাইদনা লৈনবা থৌনীজরি।"
প্রধান মন্ত্রীনা এপ্রিল ১৬তা মোর্বিদা ফুত ১০৮ ৱাংবা হনুমানজীগী মুর্তীগী মাইখুম হাইদোক্লগনি

প্রধান মন্ত্রীনা এপ্রিল ১৬, ২০২২গী হনুমান জয়ন্তীগী থৌরমগা মরী লৈননা অয়ুক্কী পুং ১১ তাবা মতমদা ভিদিও কনফরেন্সিংগী খুত্থাংদা গুজরাতকী মোর্বিদা ফুত ১০৮ ৱাংবা হনুমানজীগী মুর্তীগী মাইখুম হাইদোক্লগনি। মুর্তী অসি #Hanumanji4dham প্রোজেক্তকী শরুক অমা ওইনা লৈবাক্কী মাইকৈ মরিদা খিনগদবা মুর্তী মরিগী মনুংদা অনিশুবনি। অহানবা মুর্তী অসি নোংচুপ মাইকৈগী ওইনা মোর্বিগী পরম পুজ্য বাপু কেশবানন্দজীগী আশ্রমদা খিনবনি। পরিং অসিগী অহানবা মুর্তী অসিনা ইং ২০১০দা অৱাং মাইকৈগী ওইনা শিম্লাদা খিনখিবনি। রামেশ্বরমদা খিনগদবা খা মাইকৈগী মুর্তীগী থবক হৌজিক হৌখ্রে।
ভর্চুএল গ্লোবেল ভেকসিন সমিৎ ২০২০দা প্রধান মন্ত্রী ৱা ঙাংখ্রে

ইন্তর্নেসনেল ভেকসিন এল্লাইন্স গাবীদা য়ুএস দোল্লর মিল্লিয়ন ১৫ পীগনি হায়না ঙসি ভারতনা ৱাশকখ্রে। য়ু.কেগী প্রধান মন্ত্রী বোরিস জোন্সন্না য়ুম্বু ওইদুনা পাংথোকখিবা ভর্চুএল গ্লোবেল ভেকসিন সমিৎতা প্রধান মন্ত্রী শ্রী নরেন্দ্র মোদী ৱা ঙাংখি। মীফম অদুদা লৈবাক ৫০ হেনবগী ললোন-ইতিক্কী লুচিংবশিং, য়ু.এন এজেন্সিশিং, সিবিল সোসাইতি, সরকারগী মন্ত্রীশিং, লৈবাকশিংগী লুচিংবশিং শরুক য়াখি। মহাক্কী ৱারোলদা প্রধান মন্ত্রীনা হায়খি ৱারবা মতম অসিদা ভারতনা মালেমগীদমক অমত্তা ওইনা লেপ্লি। প্রধান মন্ত্রীনা হায়খি মালেম অসি ইমুং অমা ওইনা উনবা ভারতকী সভ্যতানা তাকপী-তম্বীরি অমসুং মসিগী লাইচৎ মনুংদা লৈবাক অসিনা মসিগী পাউতাক অসিগা লোয়ননা হিংনবা হোৎনরি। ভারতনা লৈবাক ১২০ হেনবদা লৈবাক অসিদা ফংলিবা হিদাক-লাংথকশিং পীরি অমসুং ভারত মশাগী ওইনা মশিং য়াম্লবা মীওই কয়া কন্নবা হোৎনরিঙৈ তাঞ্জা অসিদা মতেং পীনবা হায়রকপা লৈবাকশিংদা অকক্নবা মতেং কয়া পাংলি। প্রধান মন্ত্রীনা হায়খি কোবিদ-১৯ লাইচৎ অসিদা করিগুম্বা খরদা, মালেমগী ওইনা মতেং পাংনবদা লৈরিবা খুদোংচাদবশিং খঙলে অমসুং হন্দক অহানবা ওইনা মীওইবা খুন্নাইনা নাখৈ শেংলবা ময়ামগী য়েক্নবা অমা মায়োক্নরি। গাবিগী মতাংদা মহাক্না হায়খি মসি সুপ্নগী মালেমগী চুংশিন্নবা অমা নত্তে অদুবু মসি মালেম অসি অমত্তা ওইবগী খুদম্নি অমসুং অতোপ্পশিং মতেং পাংবগা লোয়ননা ঐখোয়না ইশামক মতেং পাংবা ঙম্মি হায়বা উৎপা অমনি। ভারতকী মীশিং য়াম্না য়াম্মি অমসুং হকশেলগী খুদোংচাবা মরাংকাইনা লৈতে অমসুং লৈবাক অসিনা তিকা থাবগী মরুওইবা অদু খঙলে। প্রধান মন্ত্রীনা হায়খি মহাক্কী সরকারনা অহানবা ওইনা হৌদোকখিবা মিসন ইন্দ্রধনুসনা পাক্লবা লৈবাক অসিগী মনুং হুঞ্জিনবা মফমশিংদা লৈরিবশিং য়াওনা লৈবাক অসিগী অঙাংশিং অমসুং নুপীশিং মপুংফানা তিকা থানবা পান্দম থম্লি। ভারতনা লৈবাক অসিগী নেসনেল ইম্মুনাইজেসন প্রোগ্রামদা অনৌবা তিকা ৬ হাপচিল্লে। মহাক্না হায়খি লৈবাক অসিদা তিকা ফংহনবগী থবকশিং ভারতনা দিজিতাইজ তৌরে অমসুং মসিগী কোল্দ চেনগী থবকশিং য়েংশিন্নবা ইলেকত্রোনিক ভেকসিন ইন্তিলিজেন্স নেতৱার্ক অমা শেমগৎলে। পায়খৎলিবা অনৌবা থবকশিং অসিনা খ্বাইগী থাপ্পা মফমশিং ফাওবদা তিকাশিং চাং চপ চানা অমসুং মতম চানা অশোই-অঙাম থোকহন্দনা য়ৌহনবা ঙম্লগনি। প্রধান মন্ত্রীনা হায়খি মালেমগী তিকা পুথোকপা লৈবাকশিংগী মনুংদা ভারতসু য়াওরি অমসুং মালেমগী অঙাংশিং চাদা ৬০ তিকা থাবদা ভারতনা মতেং পাংলি। গাবিগী থবকশিংগী অফবা মগুনশিং ভারতনা মশক খঙই ,মরম অসিনা হৌজিক ফাওবা গাবিগী মতেং ফংবা য়াবা লৈবাক ওইরবসু ভারতনা গাবিগী দোনর অমা ওইরি। প্রধান মন্ত্রীনা হায়খি ভারতনা গাবিদা শেন-থুমগী মতেং পাংবা খক নত্তনা ভারতনা য়াম্না শীজিন্নবদগী মালেমগী ওইনা তিকাশিংগী মমল হন্থরক্তুনা হৌখিবা চহি ৫দা গাবিনা দোল্লর মিল্লিয়ন ৪০০ রোম কনবা ঙমখি। মহাক্না হায়খি লৈবাক অসিনা অফবা হিদাকশিং অমসুং তিকাশিং শেন য়াম্না চংদনা পুথোকপা ঙম্বগা লোয়ননা ভারতনা মালেমগীদমক অমত্তা ওইনা লেপ্লি। লৈবাক অসিনা মশাগী ওইনা তিকা থাবগী থবক পাকথোক-চাউথোরকলি অমসুং লৈবাক অসিগী শিংথানিংঙাই ওইরবা সাইন্তিফিক রিছর্সকী হৈশিংবা লৈরি। ভারতনা মালেমগী হকশেলগী থবকশিংদা মতেং পাংবা ঙম্বা খক নত্তনা, মতেং পাংনিংবগী ৱাখল্লোনসু লৈরি।
পর্লিয়মেন্তা শ্রী অতল বিহারী বাজপায়গী অয়েকপা শক্তম মায়খুম হাংদোকপগী থৌরমদা পীখিবা প্রধান মন্ত্রীগী ৱারোল

হিজ এক্সিলেন্সী রাস্ত্রপতিজী, উপ-রাস্ত্রপতিজী, স্পীকর মেদাম, গুলাম নবীজী, নরেন্দ্র সিংহজী, অতলজীগী ইমুং মনুং অমসুং অতলজীবু নুংশিজবা পুম্নমকপু। পর্লিয়মেন্তকী সেন্ত্রেল হোলদা অতলজীনা, হৌজিক্তি অনৌবা শক্তম অসিদা ঐখোয়বু থৌজালসু পীদুনা লৈরগনি অমসুং থৌনাসু পীদুনা লৈরগনি। অতলজীগী পুন্সিদা ৱাফম য়াম্না হায়বা য়াই অমদি ৱাফম অমত্তনা অমদগী তাথবা লৈরোই। পুং কয়া অমা হায়রগসু মপুং ফাবা ঙম্লোই অমদি অতেনবা ৱাহৈদা হায়রবসু অসিগুম্লবা অথোইবা মীওই অসি মশক খঙহনবা য়াই। অসিগুম্লবা অথোইবা মীওই অসি মশিং য়ামদে। চহী কয়া অমা পর্লিয়মেন্তকী কোরিদোরদা পুন্সী লেল্লবা মতুংদসু চহী তরাগী খুজিং কয়া অমা শক্তিদগী লাপ্না লৈদুনা মীচম মীয়ামগীদমক থম্মোয় শেংনা, পুকচেল চাউনা থবক তৌখিবা, মীচম মীয়ামগী খোংজেলবু থাক ৱাংনা পুখৎপা অমদি মীওইবগী পুন্সিগী য়াইফনবগীদমক কৈদৌনুংদা লম্বী হোংখিদবা, মসিমক মশানা পব্লিক্কী পুন্সিদা, ঐখোয়গুম্বা থৌমী কয়াদা তমজনীংঙাইনি। রাজনীতিদা অকা-অকুম লাকখি, মায়থিবা মায় পাকপা লাকখি, অদুবু আইদিয়েল অমসুং বিচারশিংদা কৈদৌনুংদা য়াশিন্নবা পুরক্তনা পান্দম অদুগী মায়কৈদা লেপতনা চৎপা অমদি মতম অমা নত্ত্রগা অমদা মদুগী অচুম্বা মহয় ফংই হায়বা ঐখোয়না অতলজীগী পুন্সিদা উবা ফংলি। মহাক্না ঙাংবা ৱাহৈশিংদা য়াম্না খন্ন-নৈনখি অদুবু মহাক্কী ৱাহৈদা য়াওরিবা শক্তি অদুদগী শরুক কয়া হেন্না মহাক্না তুমিন্না লৈবদা য়াওখি। মহাক্না মীয়ামগী মীফমদা ৱাহৈ অমা অনি হায়রম্লবা মতুং তুমিন্না লৈখিবা মতমদা অঙকপা অমনি অকোনবা মীশক অদু ফাওবা মহাক্না তুমিন্না লৈবা অদুদগী পাওজেল ফংলম্মি। মহাক অদু কনানো, মহাক্কী কম্যুনিকেসন স্কিলসু, য়ুগ অসিদা ৱা ঙাংদবা কম্যুনিকেসন স্কিল ওইরম্বা য়াই, করম্বা মতমদা ঙাংগনি অমদি করম্বা মতমদা তুমিন্না লৈগনি, শক্তি অদুমক অঙকপনি। মতৌ অদুম্না মহাক য়াম্না নুংঙাইনা লৈরম্মি। করিগুম্বদা খোংচৎ চৎপগী তঞ্জা ফংবা মতমদা মমিৎ উইশিন্দুনতা লৈবা উবা ফংই। ৱা য়াম্না ঙাংদে। অসিগুম্লবা পর্সোনেলিতী অসি লোকতন্ত্রগী খ্বাইদগী চাউবা শক্তি ওই, শক্তি অদুদা কত্থোক্লম্মি অমদি লোকতন্ত্রদা য়েক্নবা অমত্তা লৈতে। ঙসি অতলজীবু ইকায় খুম্নজনবা তঞ্জা অমনি। ঐহাক্না ঐহাক্কী মায়কৈদগী সদন্দা ঐহাক্কী মরূপ পুম্নমক্কী মফমদগী ইকায় খুম্নজরিবা অতলজীবু ইকায় খুম্নজবা উৎচরি।
মন্ত্রীমন্দলনা সেন্ত্রেল য়ুনিবর্সিতীজ এক্ত, ২০০৯গী মখাদা বিহার, গুজরাত, হরিয়ানা, হিমাচল প্রদেশ, জম্মু-কাশ্মীর (অনি), ঝার্খন্দ, কর্নাতকা, কেরলা, ওরিশা, পঞ্জাব, রাজস্থান, অমসুং তামিল নাদুদা অনৌবা সেন্ত্রেল য়ুনিবর্সিতী ১৩ লিংখৎনবগীদমক রিবাইজ কোস্ত ওফ ইস্তিমেৎস (আর.সি.ই.) অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অনৌবা সেন্ত্রেল য়ুনিবর্সিতী ১৩গী কেম্পস মপুং ফানা লোইশিন্নবগীদমক রেকরিং কোস্ত অমদি দরকার লৈবা ইনফ্রাস্ত্রকচর শেমগৎনবগীদমক লুপা কোতি ৩৬৩৯.৩২গী চাদিং অমা অয়াবা পীখ্রে। থবক অসি থা ৩৬কী মনুংদা মপুংফানা লোইশিনগনি। মন্ত্রীমন্দলনা মসিগী সেন্ত্রেল য়ুনিবর্সিতীশিংগীদমক মন্ত্রীমন্দলনা মমাংদা অয়াবা পীখ্রবা লুপা কোতি ৩০০০গী শেনফমগী মথক্তা অহেনবা চাদিং তৌখিবা লুপা কোতি ১৪৭৪.৬৫কী শেনফমদসু এক্স–পোস্ত ফেক্তো এপ্রুভেল পীখ্রে। মসিগী অনৌবা সেন্ত্রেল য়ুনিবর্সিতীশিং অসি সেন্ত্রেল য়ুনিবর্সিতী এক্ত, ২০০৯গী মখাদা বিহার, গুজরাত, হরিয়ানা, হিমাচল প্রদেশ, জম্মু–কাশ্মীর (অনি), ঝার্খন্দ, কর্নাতকা, কেরলা, ওরিশা, পঞ্জাব, রাজস্থান, অমসুং তামিল নাদুদা লিংখৎকদৌরি। মসিগী মনুং চল্লিবশিংদি: সেন্ত্রেল য়ুনিবর্সিতী ওফ সাউথ বিহার, গয়া, বিহার সেন্ত্রেল য়ুনিবর্সিতী ওফ হারিয়ানা, মহেন্দরগর সেন্ত্রেল য়ুনিবর্সিতী ওফ জম্মু, জম্মু সেন্ত্রেল য়ুনিবর্সিতী ওফ ঝার্খন্দ, রাঞ্চি সেন্ত্রেল য়ুনিবর্সিতী ওফ কাশ্মীর, শ্রীনগর সেন্ত্রেল য়ুনিবর্সিতী ওফ কর্নাতকা, গুলবর্গা সেন্ত্রেল য়ুনিবর্সিতী ওফ কেরলা, কাসারগোদ সেন্ত্রেল য়ুনিবর্সিতী ওফ ওরিশা, কোরাপুত সেন্ত্রেল য়ুনিবর্সিতী ওফ পঞ্জাব, ভতিন্দা সেন্ত্রেল য়ুনিবর্সিতী ওফ রাজস্থান, বন্দরসিন্দ্রি, রাজস্থান সেন্ত্রেল য়ুনিবর্সিতী ওফ তামিল নাদু, থিরুবারুর সেন্ত্রেল য়ুনিবর্সিতী ওফ গুজরাত, গুজরাত সেন্ত্রেল য়ুনিবর্সিতী ওফ হিমাচল প্রদেশ থেংনরিবা: মসিনা হায়র এজুকেসন ফাওবা য়ৌহনবা হেঙ্গৎহল্লগনি অমদি অতোপ্পা য়ুনিবর্সিতীশিংগীদমক ফিদম্নফম ওইবা স্তেন্দর্দশিং সেৎ তৌরগনি। মসিনা মহৈ–মশিংগী ওইবা খুদোংচাবশিংদা রিজনেলগী ওইবা চাং মানদবাশিং হন্থহনবদসু মতেং ওইরগনি।
প্রধান মন্ত্রীনা মেঘালয়গী মীয়াম্বু মখোয়গী স্তেতহুদ নুমীৎনা লাকপদা নুংঙাইবা ফোংদোকখ্র

প্রধান মন্ত্রী শ্রী নরেন্দ্র মোদীনা মেঘালয়গী মীয়াম্বু মখোয়গী স্তেতহুদ নুমীৎনা লাকপদা নুংঙাইবা ফোংদোকখ্রে। প্রধান মন্ত্রীনা হায়খি, “মখোয়গী স্তেতহুদ নুমীৎকী অখন্নবা নুমীৎ অসিদা, মেঘালয়গী মীয়াম্বু নুংঙাইবা ফোংদোকচরি। মেঘালয়গী মীয়াম্না ঐখোয়গী লৈবাক অসিদা মশক নায়বা থৌদাং অমা লৌরি। রাজ্য অসি মখা তানা চাউখৎনবা ঐহাক্না থৌনীজরি।”
প্রধান মন্ত্রীনা ফেব্রুৱারি ১০দা ৱর্ল্দ সস্তেনেবল দিভেলপমেন্ত সম্মিৎ ২০২১ হৌদোক্কনি

প্রধান মন্ত্রী, শ্রী নরেন্দ্র মোদীনা ফেব্রুৱারি ১০গী নুমিদাংগী পুং ৬.৩০ তাবা মতমদা ৱর্ল্দ সস্তেনেবল দিভেলপমেন্ত সম্মিৎ ২০২১বু ভিদিও কনফরেন্সিংগী খুত্থাংদা হৌদোক্কনি। সম্মিৎ অসিগী মপুং ওইবা হীরমদি “ঐখোয় অপুনবগী তুংগী মতমগী নৌহৌননা ৱাহন্থোক পীবাঃ মীপুম খুদিংমক্কী তেক্ত-কায়দবা অমসুং অচেৎপা অকোয়বা লৈহনবা” হায়বনি। গুয়ানাগী কো-ওপরেতিব রিপব্লিক্কী রাস্ত্রপতি, হিজ এক্সেলেন্সী, দাঃ মোহম্মদ ইর্ফান অলি; পাপুৱা ন্যু গিন্যাগী প্রধান মন্ত্রী, শ্রী জেমস মরাপ্পে; রিপব্লিক ওফ মালদিবসকী পীপল’স মাজিলিগী স্পীকর, শ্রী মোহম্মদ নশীদ; য়ুনাইতেদ নেসন্সকী দিপ্যুতী সেক্রেতরী জেনেরেল, মিস অমিনা জে. মোহম্মদ অমসুং ইনভাইরনমেন্ত, ফোরেস্ত অমসুং ক্লাইমেৎ চেঞ্জকী কেন্দ্রগী মন্ত্রী, শ্রী প্রকাশ জাব্রেকরনা থৌরম অসিদা শরুক য়াগনি। সম্মিৎকী মতাংদা ৱারোল খরা ইনর্জী অমসুং রিসোর্স ইন্সতিত্যুৎকী ২০শুবা খ্বাইদগী নীংথিরবা থৌরম অমা ওইরিবা ৱর্ল্দ সস্তেনেবল দিভেলপমেন্ত সম্মিৎ ২০২১ অসি ফেব্রুৱারি ১০-১২, ২০২১ ফাওবা ওনলাইনগী খুত্থাংদা পাংথোক্কনি। সম্মিৎ অসিনা সরকার। কারবারগী লুচিংবা, একাদেমিস্যান, ক্লাইমেৎ সাইন্তিস্ত, নহা অমসুং সিবিল সোসাইতী কয়াগী য়াম্লবা মীওইশিংবু অইং-অশা হোংবগী মাইয়োক্তা লান্থেংননবগীদমক্তা অমত্তা ওইনা পুন্সিনগনি। ভারতকী ইনভাইরনমেন্ত, ফোরেস্ত অমসুং ক্লাইমেৎ চেঞ্জ মন্ত্রালয়, ন্যু অমসুং রিন্যুএবল ইনর্জী মন্ত্রালয় অমসুং আর্থ সাইন্স মন্ত্রালয়না সম্মিৎ অসিগী মপুং ওইবা খোঙলোই ওইগনি। ইনর্জী অমসুং ইন্দস্ত্রী ত্রাঞ্জিসন, এদাপ্তেসন অমসুং রেজিলিএন্স, মহৌশাদা য়ুম্ফম ওইবা ৱারোইশিন, ক্লাইমেৎ ফাইনান্স, সর্ক্যুলর ইকোনোমী, তসেং-তসেংবা সমুদ্র অমসুং নুংশিৎ মোৎশিনবশিং অসিনা সম্মিৎ অসিগী মনুংদা খন্ন-নৈনগদবা মরু ওইবা হীরম ওইগনি।
প্রধান মন্ত্রী শ্রী নরেন্দ্র মোদী অমসুং ভিএতনাম কম্ম্যুনিস্ত পার্তীগী জেনেরেল সেক্রেতরী, ঐচ.ই. ঙুয়েন ফু তোংগা ফোন্দা ৱারী শাবা

প্রধান মন্ত্রী শ্রী নরেন্দ্র মোদী অমসুং ভিএতনাম কম্ম্যুনিস্ত পার্তীগী জেনেরেল সেক্রেতরী, হিস এক্সেলেন্সী ঙুয়েন ফু তোংগা ঙসি তেলিফোন্দা ফোন্দা ৱারী শাখ্রে। লুচিংবা অনি অসিনা হন্দক্কী চহিসিদা ভারত অমসুং ভিএতনামগী মরক্তা দিপ্লোমেতিক্কী মরী লৈনরকপগী চহি ৫০ ফাবগী কুমওন পাংথোকপগা মরী লৈননা অমনা অমবু য়াইফ পাউজেল পীনখি। প্রধান মন্ত্রীগী ইং ২০১৬কী খোঙচত্তা শেমখিবা ভারত-ভিএতনাম কম্প্রিহেন্সিব স্ত্রেতজিক পার্তনরশিপকী মখাদা পাক শনবা হীরম কয়াদা তেংবাংনবগী খোঙজেল য়াঙলিবা অসিদা অপেনবা ফোংদোক্নখি। ভারতকী এক্ত-ইস্ত পোলিসী অমসুং ইন্দো-পেসিফিক ভিজন্দা ভিএতনাম্না মরু ওইবা য়ুম্বী ওইদুনা মখোয়গী মরু ওইবগী ৱাফম্বু প্রধান মন্ত্রীনা নৌহৌননা নীংশিংবগা লোয়ননা হৌজিক পায়খৎলিবা খোঙথাংশিংদা চাউখৎপা পুরক্নবা পাক-শন্না হোৎনমিন্নবগী মথক্তা লৈবাক অনিগী মরীগী হীরম কয়াবু হেন্না চাউথোকহন্নবা ৱাফম থমখি। প্রধান মন্ত্রীনা ভারতকী ফার্মা অমসুং এগ্রি পোত্থোকশিংবু ভিএতনামগী কৈথেলদা ফংবা হেনগৎহনবদা তেংবাংনবা হায়জখি। প্রধান মন্ত্রীনা লৈবাক অনিগী মরক্তা লৈবা পুৱারী অমসুং সিভিলাইজেসনগী মরীদা মিৎয়েং চঙলদুনা ভিএতনামগী চাম মোন্যুমেন্ত শেমজিন শাজিনবদা ভারতনা শরুক য়াবা ফংখিবদা নুংঙাইবসু ফোংদোকখি। লুচিংবা অনি অসিনা লৈবাক অনিগী মরক্তা লৈবা ঙাক-শেলগী তেংবাংনবসু হেনগৎহন্নবা য়ানবা পুরকখি। মখোয়না য়ুক্রেন্দ হৌজিক থোক্লিবা ইরাং অমসুং খাথংবা চাইনা সীদা ওইরিবা ফিভম য়াওনা, মিৎয়েং মান্নবা মালেমগী অমসুং রিজনেলগী শিংনবশিংগী মতাংদা মশাগী ৱাখল্লোনসু ফোংদোক্নখি। ×××××
মীয়েং চংবীদ্রবা মফমশিং রেলৱেজগী খুত্থাংদা ঐখোয়না শম্নহল্লে : পি.এম. মোদী

প্রধান মন্ত্রীনা লৈবাক অসিগী লম্বী ফাওনদ্রিবা শরুকশিং অমসুং মীয়েং চংবীদ্রবা মফমশিং রেলৱেজ কন্নেক্সনগী খুত্থাংদা শম্নহল্লে হায়না ফোঙদোকখ্রে। শ্রী মোদীনা ৱাফম অসি লৈবাক অসিগী তোঙান তোঙানবা লমদমশিংবু গুজরাতকী কেৱারিয়াগা ফাওনহল্লিবা ত্রেন নিপান লমথরবা অমসুং রাজ্য অসিগী রেলৱেজকা মরী লৈনবা প্রোজেক্ত কয়া শঙ্গাবগী থৌরম লোইরবা মতুংদা ভিদিও কনফরেন্সকী থোংদা ফোঙদোখিবনি। ব্রোদ গেজিং অমসুং ইলেক্ত্রিফিকেসনগী খোঙজেল অসি খোঙজেল য়াংখৎহনখ্রে অমসুং খোঙজেল য়াংখৎ্নবা ত্রেকশিং শেম্লি। মসিনা সেমি-হাই স্পীদ ত্রেনশিং চেলহনবা ঙমখ্রে অমসুং ঐখোয়না হাই-স্পীদকী মাইকৈদা চংশিনবা ঙমখ্রে, মসিগীদমক বজেৎ শরুক কয়া হেনগৎহনখ্রে হায়না প্রধান মন্ত্রীনা ফোঙদোকখ্রে। প্রধান মন্ত্রীনা হায় রেলৱেজ অসি অকোইবদা শোকহনদনবসু হোৎনরি। কেৱারিয়া স্তেসন অসি গ্রীন বিল্দিং সর্তিফিকেসনগা লোইননা শাবা অহানবা ভারতকী রেলৱে স্তেসন ওইরগনি। মহাক্না হৌজিক অফবা ফলশিং হৌরক্লিবা রেলৱেগা মরী লৈনবা মেন্যুফেকচরিং অমসুং তেক্নোলোজীদা আত্মানির্ভরগী কান্নবা অদুসু থমখ্রে। হাই হোর্স পাৱর ইলেক্ত্রিক লোকোমোতিব লমদম অসিদা শাবনা মরম ওইরগা ভারতনা মালেমগী অহানবা দবল স্তেক লোং হোল কন্তেনর ত্রেন হৌদোকপা ঙমহনখ্রে। ঙসি লমদম অসিদা শাজবা মোদর্ন ত্রেন সিরিজ অমনা ইন্দিয়ন রেলৱেজকী শরুক ওইরে। প্রধান মন্ত্রীনা রেলৱেদা অওনবা পুরক্নবা মথৌ তাবশিং ফংহন্নবা স্কিল স্পেসিলিস্ত মেনপাৱর অমসুং প্রোফেস্নেলশিং মথৌ তাই হায়না ফোঙদোকখ্রে। মসিগীদমক বদোদরাদা দীম রেলৱে য়ুনিভর্সিতী লিংখৎহনখি। অসিগুম্বা স্তেচর অসিগীদমক ইন্সিতিত্যুত অমা লৈবা লৈবাক খুজোক খরদা ভারতসু অমনি। রেল ত্রান্সপোর্তকী মতম অসিগা চুনবা খুদোংচাবশিং, মল্তি-দিসিপ্লিনরী রিসর্চ, ত্রেনিং অসি মসিদা ফংহল্লি। রাজ্য ২০দগী তলেন্ত লৈরবা নহাশিং ত্রেন তৌদুনা রেলৱেগী হৌজিক অমসুং তুংলমচৎকী মমাং চুম্বা ঙম্লগনি। মসিনা ইন্নোবেসন অমসুং রিসর্চকী খুত্থাংদা রেলৱে অসি মতমগা চুনবা মওংদা পুখৎপদা মতেং পাংলগনি হায়না ফোঙদোক্লদুনা প্রধান মন্ত্রীগী ৱারোইশিন ওইখ্রে।
প্রধান মন্ত্রীনা গ্রুপ কেপ্তেন বরুন সিংহনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা গ্রুপ কেপ্তেন বরুন সিংহনা লৈখিদবদা থম্মোয় শোক্না অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “গ্রুপ কেপ্তেন বরুন সিংহনা চাউথোচকচবা, থৌনা ফবা অমসুং থোইদোক হেন্দোকপা প্রোফেস্নেলিজমগা লোয়ননা লৈবাক্কী সেবা তৌখি। মহাক্না লৈখিদবদা ঐহাক থম্মোয় শোক্না নুংঙাইতবা পোকহল্লে। লৈবাক্কীদমক মহাক্কী অথোইবা সেবা অদু কৈদৌনুংদা কাওররোই। মহাক্কী ইমুং-মনুং অমসুং মরূপশিংগী অৱাবদা শরুক য়াজরি। ওম শান্তি।”